CELEX: 62012CN0104
Language: sk
Date: 2012-02-29 00:00:00
Title: Vec C-104/12: Návrh na začatie prejudiciálneho konania, ktorý podal Bundesfinanzhof (Nemecko) 29. februára 2012 — Finanzamt Köln-Nord/Wolfram Becker

12.5.2012   
            
            
               SK
            
            
               Úradný vestník Európskej únie
            
            
               C 138/5
            
         Návrh na začatie prejudiciálneho konania, ktorý podal Bundesfinanzhof (Nemecko) 29. februára 2012 — Finanzamt Köln-Nord/Wolfram Becker
   (Vec C-104/12)
   2012/C 138/08
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Finanzamt Köln-Nord
   
      Žalovaný: Wolfram Becker
   
      Prejudiciálne otázky
   
   
               1.
            
            
               Má sa priama a bezprostredná súvislosť, ktorá sa v judikatúre Súdneho dvora EÚ považuje za rozhodujúcu pri výklade pojmu „na účely [jej] zdaniteľných plnení“ v zmysle článku 17 ods. 2 písm. a) smernice 77/388/EHS (1), určiť
               
                           —
                        
                        
                           na základe objektívneho obsahu zdaniteľného plnenia, ktoré prijíma zdaniteľná osoba (v tomto prípade činnosť trestného obhajcu, aby nedošlo k odsúdeniu fyzickej osoby), alebo
                        
                     
                           —
                        
                        
                           na základe dôvodu vzniku prijatého plnenia (v tomto prípade hospodárska činnosť zdaniteľnej osoby, pri ktorej fyzická osoba údajne spáchala trestný čin)?
                        
                     
         
               2.
            
            
               V prípade, že je relevantný dôvod vzniku, je zdaniteľná osoba, ktorá objedná plnenie spolu s jedným zamestnancom podľa článku 17 ods. 2 písm. a) smernice 77/388/EHS, oprávnená uplatniť celé alebo len čiastočné odpočítanie dane, a aké požiadavky musí spĺňať vystavenie faktúry podľa článku 22 ods. 3 písm. b) piatej zarážky smernice 77/388/EHS v prípade, že plnenie prijímali viacerí príjemcovia?
            
         
      (1)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001 s. 23).